**Corrosion of Conformity** (tunnetaan myös **C.O.C.**) on vuonna 1982 perustettu yhdysvaltalainen hardcore punk- ja heavy metal -yhtye Raleighista, Pohjois-Carolinasta.

Historia
--------

### Varhaiset vuodet (1982–1987)

Corrosion of Conformityn perustivat Raleighin kaupungissa Pohjois-Carolinassa basisti ja laulaja Mike Dean, kitaristi Woody Weatherman ja rumpali Reed Mullin. Hardcore punk -painotteinen debyyttialbumi *Eye for an Eye* julkaistiin vuonna 1984. Tämä oli ainut albumi, jolla oli mukana laulaja Eric Eycke. Eycken lähdettyä C.O.C. jatkoi triona Deanin ja Mullinin jaettua laulu-osuudet seuraavalla albumilla *Animosity* vuonna 1985. Seuraavalle julkaisulleen vuonna 1987 yhtye värväsi laulajakseen Simon Bob Sinisterin, ja tulos oli *Technocracy*-EP. EP jatkoi yhtyeen thrash-vaikutteista musisointia ja laulu oli aiempaa puhtaampaa.

### Mike Deanin lähtö, tauko ja *Blind* (1987–1992)

Mike Dean ja Simon Bob Sinister lähtivät yhtyeestä vuonna 1987, jolloin COC:n jatko oli epävarmaa. Jäljelle jääneet jäsenet kokosivat uuden kokoonpanon muutaman vuoden päästä ja etsivät uutta laulajaa. He laittoivat jopa Flipside Fanzineen ilmoituksen, jossa etsivät James Hetfieldin tai Ozzy Osbournen tyylistä laulajaa kehittääkseen metallisoundiaan. Samoihin aikoihin Caroline Records julkaisi joitakin vanhoja kappaleita, joissa Mike lauloi, nimellä *Six Songs With Mike Singing* EP.

Suuren etsinnän jälkeen laulajaksi tuli Karl Agell, basistiksi Phil Swisher ja toiseksi kitaristiksi Pepper Keenan. COC alkoi siirtyä paljon suoraviivaisempaan heavy metal -soundiin, ja vuoden 1991 *Blind*-albumilla yhtye olikin jo heavy metal -yhtye. Albumi sai hieman valtavirta -huomiota ja "Vote With A Bullet" sai soittoaikaa MTV:llä. Albumi on myynyt noin 250 000 kappaletta Yhdysvalloissa.

### Deliverance ja Wiseblood (1993–1998)

Vuonna 1993 Agell ja Swisher lähtivät yhtyeestä ja perustivat yhtyeen nimeltä Leadfoot. Mike Dean palasi yhtyeeseen ja Keenanista tuli laulaja. COC solmi sopimuksen Columbia Recordsin kanssa ja julkaisi seuraavana vuonna albumin *Deliverance*. Musiikki siirtyi kohti Southern metallia. *Deliverancesta* tuli yhtyeen myydyin albumi "Albatross" ja "Clean My Wounds" -singelejen ansiota. Vuonna 2005 albumia oli myyty Yhdysvalloissa hieman yli 440 000 kappaletta.

*Wiseblood* julkaistiin lokakuussa 1996. Albumi ei myynyt yhtä hyvin kuin edeltäjänsä, mutta "Drowning In A Daydream" sai Grammy-ehdokkuuden "parhaan metalliesityksen" kategoriassa vuonna 1998.

### America's Volume Dealer ja In the Arms of God (1999–2006)

Pian Wisebloodin julkaisun jälkeen Columbia päätti levytyssopimuksen ja bändi siirtyi Sanctuarylle. COC julkaisi uudelle levy-yhtiölle viidennen albuminsa *America's Volume Dealer* marraskuussa 2000. Albumi oli edellistä albumia isompi floppi eikä yltänyt edes Billboard 200 -listalle. "Congratulations Songista" tuli kuitenkin Top 30 -hitti. Mullin jätti yhtyeen vuonna 2001, minkä jälkeen yhtye on työskennellyt rumpaleinaan muun muassa Jimmy Bower, Merritt Partridge, Stanton Moore ja Jason Patterson.

*In the Arms of God* julkaistiin huhtikuussa 2005, ja se sai kriitikoilta paljon arvostusta. Albumi myi edeltäjäänsä paremmin debytoiden sijalla 108 Billboardin Top 200:ssa. Tämä saavutettiin ilman radiohittiä albumilta. kappaleeseen "Stonebreaker" tehtiin musiikkivideo joka sai soittoaikaa MTV:n Headbanger's Ballissa. Yhtye vietti loppuvuoden kiertämällä Pohjois-Amerikkaa. He olivat avausartistina Motörheadille ja Disturbedille sekä pääesintyjänä Crowbarin, Alabama Thunderpussyn, Fu Manchun ja Danko Jonesin avatessa. Syys-lokakuulle aiottu Euroopan-kiertue peruuntui hurrikaani Katrinan riehuessa Keenanin kotikaupungissa New Orleansissa. COC oli toisena pääesintyjänä Clutchin ohella Ison-Britannian kiertueella tammikuussa 2006.

### Lähihistoria (2007–)

Vuodesta 2007 alkaen Corrosion of Conformity oli tauolla, kun Pepper kiersi ja levytti Downin kanssa. Maaliskuusta 2009 lähtien Karl Agell ja Reed Mullin ovat kiertäneet Jerry Barrettin, Scott Littlen ja Jason Browningin kanssa nimellä "COC-Blind" esittäen *Blind*-albumin materiaalia. Puhetta on ollut, että COC-Blind nauhoittaisi uutta materiaalia. Reed Mullin, Mike Dean ja Jason Browning ovat kiertäneet uuden Righteous Fool -nimisen yhtyeen kanssa.

Jäsenet
-------

### Nykyinen kokoonpano

* Woody Waetherman – soolokitara, taustalaulu (1982–)
* Mike Dean – basso, laulu (1982–1987, 1993–)
* Reed Mullin – rummut, perkussiot, laulu (1982–2001, 2010–)

### Entiset jäsenet

* Benji Shelton – laulu (1982–1983)
* Eric Eycke – laulu (1983–1984)
* Simon Bob Sinister – laulu (1986–1989)
* Karl Agell – laulu (1989–1993)
* Pepper Keenan – kitara, laulu (1989–2006)
* Phil Swisher – basso (1987–1993)
* Jimmy Bower – rummut, lyömäsoittimet (2001–2002)
* Merrit Partridge – rummut, lyömäsoittimet (2002–2003)
* Stanton Moore – rummut, lyömäsoittimet (2003–2005)
* Jason Patterson – rummut, lyömäsoittimet (2005–2006)

### Aikajana

Diskografia
-----------

### Studioalbumit

* *Eye for an Eye*  (1983)
* *Animosity*  (1984)
* *Blind*  (1991)
* *Deliverance*  (1994)
* *Wiseblood*  (1996)
* *America’s Volume Dealer*  (2000)
* *In the Arms of God*  (2005)
* *Corrosion of Conformity*  (2012)
* *No Cross No Crown*  (2018)

### Livealbumit & DVD

* *Live Volume*  (2001)

### EP:t

* *Technocracy*  (1987)
* *Six Songs with Mike Singing*  (1989)
* *Your Tomorrow Parts 1 & 2*  (2010)
* *Megalodon*  (2012)

### Kokoelmat

* *Playlist: The Very Best of Corrosion of Conformity*  (2010)

### Singlet

* Vote with a Bullet (1992)
* Dance of the Dead (1992)
* Albatross (1994)
* Broken Man (1994)
* Clean My Wouns (1995)
* Seven Days (1995)
* Drowning in a Daydream (1996)
* King of the Rotten (1996)
* Congatulations Song (2000)
* Stonebreaker (2005)
* The Doom (2012)

### Musiikkivideot

* "Vote with a Bullet" (1992)
* "Dance of the Dead" (1992)
* "Albatross" (1994)
* "Clean My Wounds" (1994)
* "Drowning in a Daydream" (1996)
* "Stone Breaker" (2005)
* "The Moneychangers" (2012)
* "Psychic Vampire" (2012)
* "Feed On" (2012)
* "Wolf Named Crow" (2017)
* "The Luddite" (2018)

Aiheesta muualla
----------------

* Virallinen sivusto
* Corrosion of Conformity Myspacessa (englanniksi)